
Sfânta Treime - Tatăl, Fiul şi Sfântul Duh - Taina iubirii supreme: 


https://www.academia.edu/43538644/Sf% C3% A?2nta_Treime_Tat% C4%831_Fiul_%C5 
SOFi_Sf% C3% A?2ntul_Duh_Taina_iubirii_supreme 


https://archive.org/details/sfanta-treime-tatal-fiul-si-sfantul-duh 

Mănăstirea Nera - Paraclisul Sfintei Treimi: 
https://www.youtube.com/wateh?v=5ntrOrxdhas 

[Preotul: face obişnuitul început, zicând: Binecuvântat este Dumnezeul nostru. ] 


Veniţi să ne închinăm Împăratului nostru Dumnezeu. 

Veniţi să ne închinăm şi Să cădem la Hristos Împăratul nostru Dumnezeu. 
Veniţi să ne închinăm şi Să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
Să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


ŞI 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 


9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi Smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Canonul Sfintei Treimi 


Cântarea | 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 


La Împăratul cel în trei lumini şi purtător de grijă tuturor la Cârmuitorul cel din 
fire singur bun la Dumnezeu cădem acum la Stăpânul a toate întreit sfinte cântări 
strigând Celui în Treime cinstit în veci. 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 


Dumnezeieştile grăiri şi toate cele de demult prorocii, lămurit şi tainic noi acum 
înțelegând slăvim o fire veşnică în trei feţe cinstită: pe Tatăl, Fiul şi Duhul Sfânt, 
Dumnezeu cel singur Stăpânitor. 

Stih: Slavă Tatălui şi Fiului şi Sfântului Duh. 

Cunoscător sfințit a celor tainice s-a arătat Avraam căci cu bucurie a primit pe 
Dumnezeu şi Făcătorul tuturor, cel în trei ipostasuri dar o fiinţă a Celor trei o 
Stăpânie a cunoscut. 

Stih: Și acum şi pururea şi în vecii vecilor. Amin. 

Neispitită ai născut Curată pe Mântuitorul Hristos care firea noastră pentru 
noi o a luat Dumnezeirea neschimbând, deci pe El acum roagă-l ca de ispite şi 


de păcat să păzească pururea pe robii Săi. 


Cântarea a III-a 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 


Şezând pe scaun prea înalt Tu, Împărate al Slavei ai fost văzut de Isaia, Stăpâne, 
de heruvimi şi serafimi neîncetat slăvindu-Te pe Tine, unul în trei feţe şi 
Dumnezeu neapropiat. 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 

Pe Fiul cel născut din veci precum cuvântul din minte şi pe Duhul cel purces de 
la Tatăl, Ii cinstim cu glas sfințit înțelegând Scripturile şi cunoscând în trei 


lumini pe Unul în fiinţă Dumnezeu. 


Stih: Slavă Tatălui şi Fiului şi Sfântului Duh. 


Cel ce este nenăscut şi a născut pe Cuvântul strălucirea sa lumină din lumină şi 
pe Duhul l-a purcez pe cel a toate lucrător de o fiinţă şi întocmai cu stăpânirea şi 
cu slava Sa. 

Stih: Şi acum şi pururea şi în vecii vecilor. Amin. 

Locaş curat te-ai arătat Fecioară Maică Marie lui Hristos, celui ce cu înţe- 
lepciune toate le-a înfiinţat şi le păzeşte pururea, pe El, Stăpână roagă-L să- 
mi fie mie milostiv şi blând. 


Apoi aceste stihiri: 


Izbăveşte-ne de primejdii, Treime Sfântă că toţi către Tine scăpăm ca şi către 
ca un zid nestricat şi mântuitor. 


Caută cu milostivire, prea lăudată de Dumnezeu Născătoare, spre necazul cel 
cumplit al trupului meu şi vindecă durerea sufletului meu. 


(Preotul săvârşeşte Ecteniile) 


După ce se sfârşesc Ecteniile, cântăm: Dăruindu-ne milostive Stăpâne noianul 
îndurărilor Tale caută din cer spre noi poporul Tău cei ce Iţi înălțăm cântări de 


laudă, Treime fără de început că de la tine Doamne nădăjduim să luăm dezlegare 
tuturor greşalelor. 


Cântarea a IV-a 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 


Celor aflați în întunericul păcatelor răsărit-a Soarele cel pururea luminător 
Unul Dumnezeu în trei ipostasuri, o rază în trei lumini fiind pe Dânsul cu cre- 
dinţă II lăudăm de-a pururi, cu cântări prea slăvindu-l de-a pururi din inimă. 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 

Pe Cel slăvit de heruvimi şi de serafimi cu cereşti cântări şi noi toţi cu guri de 
lut îl lăudăm Domn şi Dumnezeu, Unul după fire dar întreit după ipostasuri 


strigând: o, Împărate dăruieşte iertare de greşeli de tot felul robilor Tăi. 


Stih: Slavă Tatălui şi Fiului şi Sfântului Duh. 


Treime Sfântă începătoare a tuturor, Milostivă, ceea ce cuprinzi şi ţii cele ce sunt 
în cer şi pe pământ, nu uita pe robii Tăi şi nu strica legământul Tău, ci caută cu 
milă şi cu iubire de oameni şi părtaşi slavei Tale arată-ne. 


Stih: Și acum şi pururea şi în vecii vecilor. Amin. 


Cu frumuseți împodobită fiind doar tu, Preacurată, Domnul te-a aflat locaş prea 
strălucit şi s-a întrupat înnoind firea noastră din mila şi bunătatea Sa, Aceluia te 
roagă să ne păzească de patimi, de necazuri, de boli şi de pagube. 


Cântarea a V-a 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 


Slăvind în trei ipostasuri împreună veşnice ca pe un singur Domn, pe Tine o fire 
despărțindu-te fără de împărțit şi fără amestec unindu-te strigăm din inimi: de 
necazuri păzeşte pe robii Tăi. 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 

Tânguiescu-mă eu amar pentru neputinţa voinţei şi gândului, cu fără de voie că- 
tre patimi prin schimbare rea, deci te rog pe Tine, Treime Sfântă mă aşează pe 
temeiul statornic al virtuţilor. 


Stih: Siavă Tatălui şi Fiului şi Sfântului Duh. 
Iubitoare de oameni, Treime PreaSfântă te rog ridică-mă pe mine cel rău căzut în 
dormitarea păcatului şi împins spre somnul trândăviei, al neştiinţei şi uitării, 


înălțându-mă către cerescul dor. 


Stih: Și acum şi pururea şi în vecii vecilor. Amin. 


Prea Curată Fecioară cu dar dăruită Stăpâna tuturor pe Fiul tău şi Domnul mi- 
lostiv fă-ni-L nouă rugămu-te ca să izbăvească de supărări şi de ispite, de greşeli 
şi de patimi pe robii tăi. 


Cântarea a VI-a 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 


Urmând cereştilor oşti cu guri de tină şi noi acum pe Tine te prea slăvim cu 
întreit sfinte cântări, Treime ce stăpâneşti singură făptura mai presus de fire şi de 
vremi. 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 


Pe Tine te prea slăvim şi te cinstim toţi cu laude în trei feţe Dumnezeu care după 
chipul Tău ai zidit întâiul om şi din bunătate la fiinţă toate Le-ai adus. 


Stih: Slavă Tatălui şi Fiului şi Sfântului Duh. 


Stăpâne al tuturor atoputernice Domn şi minte fără hotar, cel ce eşti în trei lumi- 
ni pentru mare mila Ta fă sălaş în mine luminându-mă cu harul tău. 


Stih: Și acum şi pururea şi în vecii vecilor. Amin. 


Fecioară te-ai arătat sălăşluire a lui Hristos, deci şi pe mine locaş harului dumne- 
zeiesc tu degrab arată-mă PreaSfântă Stăpână şi nevătămat păzeşte-mă. 


Apoi aceste stihiri: 


Izbăveşte-ne de primejdii, Treime Sfântă că toţi către Tine scăpăm ca şi către 
ca un zid nestricat şi mântuitor. 


Prea curată care prin cuvânt negrăit ai născut pe Cuvântul în zilele cele mai de 
apoi, roagă-l ca una ce ai îndrăznire de Maică. 


(Preotul săvârşeşte Ecteniile) 

După ce se sfârşesc Ecteniile, cântăm: Mărturisim credincioşii pe Treimea de o 
ființă fără de amestecare nezidită, neschimbată şi dumnezeiască, precum îngerii 
strigând cântare cu guri de lut: Părinte, Cuvinte, Duhule cel PreaSfânt, sfânt eşti 
Tu şi PreaSfânt în veci. Pe noi pe care ne-ai zidit Stăpâne după chipul Tău cu 
harul Tău mântuieşte-ne. 


(Preotul: Să luăm aminte. Pace tuturor! Strana: Și duhului tău.) 


Duhul tău cel bun mă va povăţui la pământul dreptăţiu. 
Doamne auzi rugăciunea mea. 


Duhul Tău cel bun mă va povăţui la pământul dreptăţi. 


Duhul Tău cel bun mă va povăţui la pământul dreptăţii. 
Evanghelia 


Înţelepciune drepţi! Din Sfânta Evanghelie de la Sfântul Matei, citire: 


16. lar cei unsprezece ucenici au mers în Galileea, la muntele unde le 
poruncise lor lisus. 

17. Și văzându-L, I S-au închinat, ei care se îndoiseră. 

18. Și apropiindu-Se lisus, le-a vorbit lor, zicând: Datu-Mi-s-a toată puterea, 
în cer şi pe pământ. 

19. Drept aceea, mergând, învăţaţi toate neamurile, botezându-le în numele 
Tatălui şi al Fiului şi al Sfântului Duh, 

20. Învăţându-le să păzească toate câte v-am poruncit vouă şi iată Eu cu voi 
sunt în toate zilele, până la sfârşitul veacului. Amin. 


Slavă Ţie, Doamne, slavă ie. 
Stih: Slavă Tatălui şi Fiului şi Sfântului Duh. 


Părinte, Cuvântule, Duhule Sfinte, Treime curăţeşte mulţimea greşalelor noa- 
stre. 


Stih: Și acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive curăţeşte mulțimea 
greşalelor noastre. 


Stih: Miluieşte-mă Dumnezeule după mare milă Ta şi după mulţimea îndu- 
rărilor Tale şterge fărădelegile noastre. 


În curţile Tale, Doamne credincioşii genunchii sufletului şi ai trupului plecând 
te lăudăm pe Tine, Tatăl cel fără de început şi pe Fiul cel împreună fără de 
început şi pe Prea Sfântul Duh cel împreună veşnic care ne luminează şi sfinţeşte 
sufletele noastre. 


(Preotul: Mântuieşte ...). 


Cântarea a VIl-a 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 


Pe Tatăl cel nenăscut, pe Fiul cel împreună veşnic de o ființă şi de un scaun cu 
Părintele şi cu Duhul Sfânt, un Dumnezeu teologhisind cu frică îl lăudăm şi toţi 
ne închinăm. 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 


In dar miluieşte-mă cu negrăită înţelepciunea Ta şi cu noianul bunătăţii pe mine 
robul Tău, Dumnezeule şi mă păzeşte de răutăţi, de patimi, de supărări, de neca- 
zuri şi de boli. 


Stih: Slavă Tatălui şi Fiului şi Sfântului Duh. 


Părinte cel nenăscut şi tu, Cuvântule cel dintr-însul născut şi Duhule Sfinte cel 
purcez în chip necuprins de gând, un Dumnezeu Atotstăpânitor pe tine Te 
lăudăm cel în trei luminători. 


Stih: Și acum şi pururea şi în vecii vecilor. Amin. 


Otrava păcatului m-a omorât dar prin rugăciunea ta, prea curată Stăpână învia- 
ză-mă pe mine robul tău, ceea ce fără de patimă pe Domnul începătorul vieţii l- 
al născut. 


Cântarea a VIII-a 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 


Cel ce eşti Soare neapus întreit strălucind din veci, Dumnezeu şi Domn necu- 
prins veşnic bun trimite lumina Ta şi izgoneşte negura din inima mea întunecată 
de patimi şi o arată plină de strălucire cerească încât cu bucurie să-ţi cânt Ție, 
Treime. 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 


Dumnezeieştii serafimi îşi acoperă feţele şi picioarele lor cu sfințitele aripi 
nerăbdând strălucirea Ta şi necuprinsă frumuseţea ta, Dumnezeu fiind Stăpânitor 
peste toate, dar şi lui cu credinţă Te lăudăm cu guri de tină strigând întreit sfinte 
cântări de mulţumire. 


Stih: Binecuvântăm pe Tatăl, pe Fiul şi pe Sfântul Duh, Dumnezeu. 


Pe Tine, Dumnezeul meu cu credinţă Te slăvesc în veci, Unul în fiinţă dar în 
feţe întreit cel fără început şi sfânt, începător desăvârşirilor, cel întru tot bun 
neţărmurit după fire purtând grijă făpturii, păstrând tot în fiinţă, domnească 
stăpânie de bine lucrătoare. 


Stih: Și acum şi pururea şi în vecii vecilor. Amin. 


Prin fecioreasca naştere dintru tine Stăpâna mea, Soarele Hristos pe pământ a 
răsărit, gonind întunericul cel idolesc din suflete, deci nu înceta şi pentru mine 
rugându-l cu sfânta Lui lumină să risipească neştiinţa, uitarea, neputinţa şi le- 
nea minţii mele. 


Cântarea a IX-a 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 


Pe Tine, Împărate al tuturor, făcător purtător de grijă milostiv mai presus de 
timp, de viaţă dătător, lubitor de oameni, bun şi proniator a toate câte sunt slă- 
vindu-Te, Iţi cerem iertare de păcate, Bisericii unire şi lumii linişte. 


Stih: Prea Sfântă Treime, Dumnezeul nostru miluieşte-ne şi ne mântuieşte pe 
noi. 


Părintele, Cuvântul şi Duhul Sfânt în trei feţe un singur Dumnezeu fiind este 
închinat de cei fără de trup ca Făcător al tuturor şi ca purtător de grijă milostiv, 
cel ce făptura noastră prin taina întrupării întru Hristos iarăşi o a zidit. 

Stih: Slavă Tatălui şi Fiului şi Sfântului Duh. 

Domnească Stăpânire în trei lumini după fire, unime dar întreit după ipostasuri 
fiind Dumnezeu, pe cei ce cântă slava Ta scapă-i de ispite şi de greşeli, cu dra- 


goste de oameni, Bisericii dând pace şi potolire dezbinărilor. 


Stih: Și acum şi pururea şi în vecii vecilor. Amin. 


În pântece de fecioară Te-ai întrupat, Dumnezeu neschimbat şi om adevărat pe 
pământ în chip de rob Te-ai arătat, făgăduind ca pururea să fii împreună cu robii 
Tăi, deci pentru mijlocirea curatei Maicii Tale dă turmei Tale pace, Mântui- 
torule. 


Apoi: Cuvine-se cu adevărat să te fericim pe tine Născătoare de Dumnezeu, 
cea pururea fericită şi prea nevinovată şi Maica Dumnezeului nostru. Ceea ce 


eşti mai cinstită decât Heruvimii şi mai Slăvită fără de asemănare decât 
Serafimii, care fără stricăciune pe Dumnezeu Cuvântul ai născut, pe tine, cea 
cu adevărat Născătoare de Dumnezeu, te mărim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi Slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


(Preotul: Miluieşte-ne ...) 


Facere a lui Leon Despot: Veniţi popoare să ne închinăm Dumnezeirii, celei în 
trei ipostasuri: Fiului, în Tatăl împreună cu Sfântul Duh, că Tatăl fără de ani a 
născut pe Fiul cel împreună veşnic şi împreună pe scaun şezător şi Duhul Sfânt 
era în Tatăl împreună cu Fiul proslăvit. O putere, o ființă, o Dumnezeiere căreia 
închinându-ne zicem: Sfinte Dumnezeule, cel ce toate le-ai făcut prin Fiul, 
împreună lucrarea Sfântului Duh; Sfinte tare prin care pe Tatăl am cunoscut şi 
Duhul Sfânt a venit în lume; Sfinte fără de moarte, Duhule mângâietorule, cel ce 
din Tatăl purcezi şi în Fiul te odihneşti. Treime Sfântă, Slavă ie. 


Outpustul. 

